Վլադիմիր Բելիկով (գիտնական)

**Վլադիմիր Գեորգիևիչ Բելիկով** (), խորհրդային գիտնական, դեղագիտական գիտությունների դոկտոր, պրոֆեսոր: Հեղինակ է ավելի քան 450 գիտական աշխատանքների, այդ թվում 4 մենագրության, «Դեղագործական քիմիա» դասագրքի և «Սինթետիկ և բնաական դեղամիջոցներ» տեղեկագրքի: Նրան են պատկանում գյուտերի 15 վկայականներ և արտոնագրեր:

## Կենսագրություն
Բելիկովը ծնվել է 1925 թվականի օգոստոսի 29-ին Ստավրոպոլի շրջանի Ստեպնոե գյուղում (այժմ՝ Ստովրոպոլի երկրամաս):

Երբ ավարտել է միջնակարգ դպրոցը, 1943 թվականին՝ զորակաոչվել է կարմիր բանակ, մասնակցելով Հայրեական Մեծ պատերազմին: Ծառայել է նավատորմում, մասնակցել Հյուսիսային Կովկասի մարտերին: Պատերազմից հետո շարունակել է զինվորական ծառայությունը:

1950-ական թվականներին զորացրվելով՝ Վլադիմիր Բելիկովը ընդունվել է Պյատիգորսկի դեղագործական ինստիտուտ: 1960 թվականին ընդունվել է Մոսկվայի պետական համալսարանի բժշկական ֆակուլտետ: 1954թվականին ուսման գերազանց առաջադիմության համար արժանացել է կրթաթոշակի: 1955 թվականին ավարտելով համալսարանը՝ ընդունվել է ասպիրանտուրա՝ դեղագործական քիմիայի ամբիոնում։ Ասպիրանտուրայում ուսանելու հետ միաժամանակ աշխատել է հարազատ ինստիտուտում՝ որպես լաբորանտ և ավագ լաբորանտ տարբեր ամբիոններում:

1960 թվականին Վ. Գ. Բելիկովը պաշտպանել է թեկնածուական թեզը, դարձել ՊՖԻ դեղագործական քիմիայի ամբիոնի ասիստենտ և դոցենտ: 1961 թվականին նշանակվել է ինստիտուտի ուսումնական և գիտական աշխատանքների գծով պրոռեկտորի պաշտոնում՝ ռեկտոր Աննա Լուկյանովնա Շինկարենկոյի ղեկավարությամբ, իսկ 1964 թվականին գլխավորել է Պյատիգորսկի դեղագործական ինստիտուտը՝ այդ պաշտոնում աշխատելով 31 տարի։ 1970 թվականին պաշտպանել է դեղագործական գիտությունների դոկտորի գիտական աստիճանի հայցման ատենախոսություն՝ «Որոշ դեղագործական պատրաստուկների դիֆերենցիալ ֆոտոմետրիայի հետազոտություն» թեմայով: Իսկ նրա ղեկավարությամբ պաշտպանվել են 4 դոկտորական և 59 թեկնածուական ատենախոսություններ, այդ թվում՝ ասպիրանտներ արտերկրից՝ Վիետնամից, Եթովպիայից, Եմենից և Պերուից։ 1972 թվականին Բելիկովը դարձավել է ՊՖԻ դեղագործական քիմիայի ամբիոնի պրոֆեսոր:

Մահացել է 2012 թվաանի սեպտեմբերի 3-ին Պյատիգորսկում: Թաղվել է քաղաքի Կրասնոսլոբոդսկի գերեզմանատանը:

## Պարգևներ
* Պարգևատրվել է Հայրենական պատերազմի II աստիճանի, Աշխատանքային կարմիր դրոշի և «Պատվո նշան» շքանշաններով, ինչպես նաև բազմաթիվ մեդալներով, այդ թվում՝ «Կովկասի պաշտպանության համար»: Պարգևատրվել է նաև «Հայրենական առողջապահությանը մատուցած ծառայությունների համար» և «Ստավրոպոլի երկրամասին մատուցած ծառայությունների համար» մեդալներով:
* ՌՍՖՍՀ գիտության վաստակավոր գործիչ, կրթության ոլորտում Ռուսաստանի Դաշնության կառավարության մրցանակի դափնեկիր (1999):
* Արժանացել է «Կովկասի համար ճակատամարտի մասնակից» և «Առողջապահության գերազանցիկ» պատվավոր նշանների, «ԿՄՎ հիմնադրման 200 տարի» և «Պյատիգորսկուն մատուցած ծառայությունների համար» հոբելյանական մեդալների:

## Ծանոթագրություններ

## Արտաքին հղումներ
* 95 лет со дня рождения профессора Беликова В. Г. 
* 95 лет со дня рождения профессора Беликова В. Г.
* В память о великом учителе

Կատեգորիա:1925 ծնունդներ
Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:Անձինք այբբենական կարգով
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Գիտնականներ այբբենական կարգով
Կատեգորիա:Կովկասի պաշտպանության համար մեդալակիրներ
Կատեգորիա:Հայրենական մեծ պատերազմի մասնակիցներ
Կատեգորիա:Հայրենական պատերազմի 2-րդ աստիճանի շքանշանակիրներ
Կատեգորիա:Պատվո շքանշանի ասպետներ (ԽՍՀՄ)
Կատեգորիա:ՌԽՖՍՀ գիտության վաստակավոր գործիչներ
Կատեգորիա:Օգոստոսի 29 ծնունդներ